JohanHeinsen/ENO huggingface dataset:
Aarhuus Stifts-Tidende, 1847-03-20
Den 20de Februar døde i Brunsvig Abbeden, Dr. theol. Hofpræst Westphal. Jfølge en almindelig udbredt, af hans Slægt og Venner stadfæstet Fortælling, skal det længe have været ham bekjendt, at han skulde døe den 20de Februar 1847. Da han endnu var Landsbypræst, vækkedes han en Nat ved en Banken paa Døren, og saae en Mand med en Lygte staaende for sig. J den Tro, at en Syg eller Døende behøvede hans Bistand, gik han ud og efter Manden, der ikke svarede paa hans Spørgsmaal, men bestandigt gik foran, indtil han, til sin Overraskelse, pludseligt befandt sig paa Kirkegaarden, foran den aabne Kirke der. Paa denne stod med tydelig Skrift: "Abbed Westphal, død den 20de Februar 1847. Medens Præsten læste dette, forsvandt hans Ledsager; men Præsten gjorde nogle Mærker, for at forvisse sig om at han ikke drømte, og fandt ogsaa Mærkerne den næste Dag, meddeelte derefter sin Familie Begivenhederne, uden dog at nævne Aarstallet. Efter den Tid forløb mange Aar, Præsten udnævntes virkelig til Ab hed, – Februarmaaned vedblev at være en Skræk for hans Familie, og hvad enten det nu kom af hans fire Forestilling eller ikke, døde han den 20de Februar 1847. En Gjenstand af yderste Vigtighed er omsider i det østerrigske Hof=Krigsraad og Statsraad kommet til Afgjørelse, nemlig Spørgsmaalet om - Knebelsbarter. Flere indskydelsesrige Generaler vilde, at alle Armeens Officierer skulde bære Knebelsbarter, og Hofkrigsraadet var vundet for Moustacherne; men i Statsraadet optraadte Feldtmarskal-Lieutenant, Baron Schön, med et hele 6 Ark langt Foredrag imod den paatænkte Skjæg Revolution, saa at den befrygtede Reform aldeles blev lagt til Hvile, og den legitime Skjægløshed dermed sikkret. (Morgenp.)J Wiens Daarekister prøver man nu, at helbrede de Gale ved Musik og Dands. Nys var der, i en Daareanstalt, et Bal, som frembød et rædsomt interessant Skue. Smukke, pyntede Piger, lystige Masker, broget Vrimmel og munter Latter allevegne. Kun hist og her et ubevægeligt Ansigt, Træk, hvori Aanden var udslukt. Nu vil man begynde med en Række Concerter, og Lægerne love sig Meget af Tonekunstens Virkning paa de forstyrrede Gemytter.
Aarhuus Stifts-Tidende, 1847-03-20
Til Berlin er nylig indtruffet 60 udmærket skjønne Hopper og en prægtig Fuldblodshingst, der alene har kostet 1200 Frederiksdorer. Disse Dyr ere alle kjøbte i England, for høie Priser, til Hesteavlens Forbedring i Provindsen Pommern.
Aarhuus Stifts-Tidende, 1847-03-20
Det Berliner Politi har i denne Tid opdaget en virkelig, ægte Jesuiter-Forbindelse. Den havde at disponere over store Pengemidler og forbandt religieuse Øiemed med nationale. Endeel Fængslinger ere foretagne, og Sagen gjør stor Opsigt. At Spanien ikke kan komme til No - hedder det i et Brev fra München – begribe vi nu, aldenstund een eneste Pige fra dette urolige Land har kunnet sætte et heelt tydsk Kongerige i Bevægelse."
Aarhuus Stifts-Tidende, 1847-03-20
Kongen af Baiern har taget Lola Montes under sin Beskyttelse - hedder det endvidere – og denne Dame har altsaa sin Plads ikke blot i Politiets Annaler, men ogsaa i Baierns politiske Historie. Lola Monte, gjør hvad hun vil. Politidirecteuren i München har endogsaa faaet sin Afsked, fordi han havde vovet, at tage mod en Klage over hende. Hun forelsker sig i unge Mænd. Officierer, Boutik svende, Alt uden Forskjel, og hvo der gjør hende Modstand, bliver torteret, ja stundom pryglet af hende. En ung Polak har hun i sine Baand; han vilde gjerne forlade München, men hun har udvirket, at han ikke kan faae noget Pas. Hun har en stor Bulbider hos sig; den æder af hendes Mund og følger hende allevegne. (Freischutz.)
Aarhuus Stifts-Tidende, 1847-03-20
Jesuiterpartiet skal først have søgt at vinde Donna Montes for sig; men da hun altid meget har elsket det frie Liv, og ikke vilde have med Munkevæsenet at gjøre, sammensvor det sig med Aristokratiet for at styrte hende. Men Lola var vant til svævende Stillinger, og udførte sit Solo Parti saa fortrinligt, at baade Munkekapper og Knebelsbarter maatte tye bag Cou(Aalb. Av.) lisserne.
Aarhuus Stifts-Tidende, 1847-03-20
M. L. Nathansen er nu igjen kommen til Hamborg, hvor han uddeler sine paa Dansk trykte Brochurer, og synes at have stor Lyst til, at fortsætte den gamle Kamp mod sine Fjender.
Aarhuus Stifts-Tidende, 1847-03-20
Fallitter, Kjøbmand Jsrael Jacob Levy, Kom. Heinrich Borchers, Kom. A. C. Ebbesen, og Urtekræmmer Hummels; Alle i Hamborg.
Aarhuus Stifts-Tidende, 1847-03-20
Den 27de Februar anmeldte en Sognefoged for Retten, at en i den holsteenske By Döhnsdorff boende Dagleiers Kone, som førend sit Ægteskab havde et uægte Barn, havde i flere Dage indespærret dette, en 11 Aars Dreng, ganske nogen i en Kuffert, og at Rygtet gik, at hun havde ifinde at ombringe det ved Hunger og Kulde. Ved Undersøgelsen var Konen ikke hjemme, og da man spurgte de andre Børn om deres Broder, viste de paa en Kuffert. Man aabnede Laaget, og fandt nu med Rædsel Drengen liggende paa fugtigt Straa, sammenkrøben i en Krog, aldeles nogen, i en næsten bevidstløs, gruopvækkende Tilstand. Paa hans Legeme saaes røde Striber. Drengens elendige Tilstand hidrørte aabenbart fra Kulde, Hunger og legemlig Mishandling. Ved Lægehjælp og god Behandling kom han til fuldkommen Bevidsthed, men døde Trediedagen efter. J Forhøret erklærede Moderen, at Drengen altid havde været ureenlig, hvorfor hun havde tugtet ham; hun havde lagt ham i Kufferten, fordi hun ikke havde anden Plads. (Men under alle Omstændigheder maa dog Moderen have været ret hvad man kan kalde en Ravnemoder.)¬
Aarhuus Stifts-Tidende, 1847-03-20
J Nærheden af Jtzehoe have nylig to Karle, efter at de under et Paaskud havde forskaffet sig Jndgang i et Huus, hvor Manden var fraværende, indespærret Konen i en Kuffert, for uforstyrret at kunne skjæle. Da Manden efter nogle Timers Forløb kom hjem, fandt han Døren til sit Huus tilnaglet, og da han omsider fik den brudt op med en Øxe, mødte der ham en gruelig Ødelæggelse i Huset. Men til Konen var der hverken at see eller høre, indtil man efter langvarig Søgen troede at høre en sagte Lyd fra Kufferten; man river den op, finder der den arme Kone, og forløser hende af det snævre Fængsel, hvor hun havde tilbragt flere Timer. Da hun fik sin Bevidsthed tilbage, erfor Manden hvad der var passeret.
Aarhuus Stifts-Tidende, 1847-03-20
Frederikshavns Skibs-Liste. Den 16de Marts forbipasserede: Ocken og Röhrden: Hoffnung og Seebluhme, t. Grønland; Johansen, Tordenskjold, t London; Barfred, Minerva, t. Rouen; Jacobsen, Øxenbjerg, t. London; Ugleberg, Marens Minde, Bøie, Neptunus; Jacobsen, Caroline Amalia; – Alle t. England. Jndk., Gottlieb, 2 Brødre, f. Colding t. England. Bergh, Providentia, f. Cappel t. Hull, Böhndel, Maria, f. do. til Dunkircken; Alle udg. den 17de Udgaaede den 16de: Skou, Pedersen og Jørgensen f. Svendborg; Plug og Riberg f. Rudkjøbing; Andersen f. Nakskou; Ruge f. Femern; H. Tilker f. Svendborg; 18de Danvig f. Christiansand og Andersen f. Helliggenhafn. Udgaaede d. 17de : Prinz f. Horsens; Johansen f. Khvn; Svinding f. Ærøeskjøbing; Thorsen og K. Larsen f. Norge; Rohde f. Odense; Lorenzen og Malsmann f. Helliggenhafen; Johansen f. Neustadt; Nielsen f. Bogense; Bentzen f. Horsens; Henriksen f. Odense, Tillkjer f. Aarhuus; Christensen, Poulsen og Thomsen til Jsland; Andersen af Helliggenhafn t. Holland. Den 18de indkomne: Ster f. Amsterdam; Strømme f. Norge t. Nyborg. Forbi passerede: Asmussen, f. Flensborgt Jrland; Andersen, Jagt Neptunus; R. Larsen, Anna Kirstine. – Sluppen Johanne af Kjøbenhavn, Capt. Alminde, er strandet paa Læsøe. (Md.)
Aarhuus Stifts-Tidende, 1847-03-20
Copulerede. J Hjørring den 12te Marts, Told fuldmægtig Jørgen Henrichsen af Aarhuus og Jomfru Hanne Margrethe Andrea Roline Bethy Petersen, af Hjørring.
Aarhuus Stifts-Tidende, 1847-03-20
Dagsposten. Professor Brorson, Sognepræst til Carnisons Menighed, og Pastor emeritus P. D. Faber, ere døde i Khvn. Ligeledes Maltheserridderen Grev Var gas Bedemar, Chef for det kgl. naturhistoriske Museum.
Aarhuus Stifts-Tidende, 1847-03-20
Bekjendtgjørelser. At Gud nu ogsaa har kaldet herfra min kjære lille Datter Mathilde, kun 11 Maaneder gammel, til sin forudgangne Moder i Evigheden, meddeles herved deeltagende Slægt og Venner. Aarhuus, den 20de Marts 1847. J. F. Stellfeld.
Aarhuus Stifts-Tidende, 1847-03-20
For deeltagende Slægt og Venner bekjendtgjøres sørgeligst, at det behagede det alvise Forsyn d. 19de de at bortkalde til det evige Liv min retskafne Mand, Gjørtlermester Jens Christensen, 66 Aar gl., efter et Aars tiltagende Brystsvaghed. – Cheltoft, den 20de Marts 1847. Lovise Charlotte Christensen, født Dahl.
Aarhuus Stifts-Tidende, 1847-03-20
Theatret i Aarhuus. Søndagen den 21de Marts (første Gang: Valgerda. Nyt Lystspil i 2 Acter. Derefter Jntriguerne.
Aarhuus Stifts-Tidende, 1847-03-20
Vaudeville af C. Hostrup. Mandagen den 22de Marts (første Gang). Jægerne.
Aarhuus Stifts-Tidende, 1847-03-20
Skuespil i 3 Acter af Jffland. J. Müller.
Aarhuus Stifts-Tidende, 1847-03-20
Skuespil i Greenaa. Onsdagen den 24de og Søndagen den 28de Marts opføres paa Greenaa Raadhuussal, af Dilettanter og Dilettantinder, til Fordeel for Byens Trængende: Shakspeare som Elsker, eller: Prøven paa Richard, den Tredie. Lystspil i 1 Act. – Derefter: Nei.Vaudeville i 1 Act af J L. Heiberg.
Aarhuus Stifts-Tidende, 1847-03-20
Til ovennævnte Forestilling vil den musicalske Forening godhedsfuld assistere. – Billetter a 2 1/4 for Voxne, Børn det Halve, faaes hos Undertegnede. S. W. J. Kruckow. H. C. Arentzen.
Aarhuus Stifts-Tidende, 1847-03-20
Kunst-Automat Cabinettet, i Hr. Fabrikant Classens Gaard paa Vestergade, forevises hver Aften fra Kl. 6 til 9, og Søndagen den 21de Marts for sidste Gang. Entreen betales med 2 1/3 for Voxne; Børn under 12 Aar det Halve.
Aarhuus Stifts-Tidende, 1847-03-20
For Tjenestetyende er Prisen nedsat til 24 s. og Dandsen med Figuren foretages igjen hver Aften. Dusin billetter a 3 kunne erholdes. ærbødigst Nicolai Møller.
Aarhuus Stifts-Tidende, 1847-03-20
At Bankcomptoiret med indeværende Maaneds Udgang ophører med Udbetaling af Udbyttet af Nationalbankens Actiebreve til 1ste August 1846, bekjendtgjöres herved. Bankcomptoiret i Aarhus, d. 19de Marts 1847. Chr. Otterstrøm. Fabricius.
Aarhuus Stifts-Tidende, 1847-03-20
Da Regnskabet for afvigte Aar, for Bibel selskabet for Aarhus By og Omegn, bliver opgjort ved denne Maaneds Udgang, tillader jeg mig herved at anmode saavel de af Filialselskaberne, der ikke have indsendt hvad de muligen i Löbet af f. A. have modtaget til Selskabet, som de øvrige ærede udenbyes Medlemmer, hvis godhedsfulde Bidrag savnes, om snarest muligt at tilstille mig Samme. Aarhus, d. 10de Marts 1847. Fabricius, p. t. Selskabets Casserer.
Aarhuus Stifts-Tidende, 1847-03-20
J Henhold til vor Bekjendtgjørelse af 4de f. M. bringes herved til offentlig Kundskab: at "Iris" begynder sine Farter d. 23de d. M. i den sædvanlige Route, saaledes at den bemeldte Dags Eftermiddag afgaaer til Aalborg, med mindre Jislæg i Liimfjorden, som endnu ikke er aaben, skulde blive til Hinder for at komme til Aalborg, i hvilket Tilfælde "Iris" afgaaer Onsd. Morgen, d. 24de dennes Kl. 6 til Aarhuus, retournerer derfra til Kjøbenhavn og Torsdagen, afgaaer atter til Aarhuus Løverdag Morgen den 27de og retournerer derfra Mandagen d. 29de om Aftenen, hvornæst Dampskibet den følgende Tirsdag, den 30te, om Eftermiddagen Kl. 6, afgaaer til Aalborg. Aalborg, i Bestyrelsen for Dampskibet "Iris", den 15de Marts 1847. F. Wulff. N. Ostenfeldt. F. Simoni. Erik Bruun. J. P. Hemme.
Aarhuus Stifts-Tidende, 1847-03-20
J Forbindelse med Bestyrelsens tidligere Bekjendtgjørelse, tillader jeg mig herved at underrette det ærede Publikum om, at Bestyrelsen har meddeelt Capt. P. E. Sletting Ordre til at afgaae med Dampskibet "Jris" fra Kjøbenhavn, Onsdagen d. 24de, og igjen herfra Torsdagen, d. 25de dennes, om Morgenen Kl. 6, medtagende Passagerer, Stykgods og Kreaturer. Aarhuus, den 20de Marts 1847. A. Thomsen, Mægler.
Aarhuus Stifts-Tidende, 1847-03-20
Fredagen den 26de i indeværende Maaned, Formiddag Kl. 10, vil der, i Færgegaarden Sophusminde ved Ballens Havn her paa Øen, blive afholdt Licitation over en Leverance af 300 Cubikfavne Søsteen, der behøves til et Steenkar eller saakaldet Søbrækker, som det er paatænkt i anstundende Sommer at anlægge ved bemeldte Havn. Samme Dag, Tid og Sted afholdes tillige Licitation over en Leverance af 286 Fyrrepæle, 8 a 9 Alen lange, men af forskjellig Tykkelse, hvilke Pæle skulle bruges ved det i bemeldte Havn paatænkte Havnearbeide, saavelsom over 110 Alen Fyrretømmer, 9 Tommer i der behøves til Hammere, og 110 Alen af samme Slags Træ, 6 og 8 Tommer i ) som skal bruges til Vatterlister.
Aarhuus Stifts-Tidende, 1847-03-20
Videre bliver Dagen efter, nemlig Løverdagen d. 27de i indeværende Maaned, Formiddag Kl. 10, i Maarup By her paa Øen afholdt Licitation over Leverance af 30 Cubikfavne Steen, 200 Stkr. Fyrretræes Pæle og noget andet Tømmer, der Alt behøves til en Baadhavn, der skal anlægges i Maarupig her paa Samsøe. Conditionerne kundgjøres paa Licitationsstedet og kunne forinden erfares paa mit Contoir. Samsøe Birks Contoir, den 5te Marts 1847. Bay.
Aarhuus Stifts-Tidende, 1847-03-20
Auction. Efter Begjæring af Føreren af den ved Treaa Mølle forliste Brig, Grønlandsfareren "Genius af Flensborg, Commandeur J. P. Jensen, og dennes Commissionair, afholdes offentlig Auction Tirsdagen den 30te Marts førstkommende, om Formiddagen Klokken 9, ved bemeldte Treaa Mølle, i Hemmed Sogn, over Skibsskroget af ovenmeldte Brig, drægtig 107 1/2 danske Commercelæster, saaledes som det staaer, med Master, Vanter, Stænger m.v., samt over den ilandbjergede Deel af Skibets staaende og løbende Gods, hvoriblandt en stor Deel Seil og TougePertliner, Trosser, Blokke, Bomme, Ræer, Kjættinger og meget Mere, samt 8 Skibsjoller, 8 Geværer, 2 Kanoner, en stor Jern-Kogeindretning, en stor Skibsklokke, og mere Jnventarium. Endvidere bortsælges den fra Skibet ilandbjergede Proviant, nemlig: omtrent 25 Tønder Kjød og Flæsk, 20 Fjerdinger Smør, 20 Tønder Ærter, 10 Tønder Bygmeel, 10 Tønder Gryn, 45 Tønder Øl, 4 Tønder Brændeviin, 6000 s Brød i Foustager, forstørstedelen i ubeskadiget Tilstand. Af Lasten er opbjerget omtrent 200 Stkr. store Ege Foustager, som ligeledes bortsælges. Hvilket herved bekjendtgjøres, med Tilføiende, at Conditionerne, hvoriblandt at Kjøberne gives 6 Ugers Credit fremlægges og oplæses ved Auctionen, og at denne, om fornødent gjøres, fortsættes den følgende Dag. Nørre Herreds Contoir i Greenaa, d. 18de Marts 1847.
Aarhuus Stifts-Tidende, 1847-03-20
J Hr. Justitsraad Aagaards Sygdom Lunøe, const.
Aarhuus Stifts-Tidende, 1847-03-20
Efter Begjæring af vedkommende Udlægshaver bliver det Peder Jensen Udsen tilhørende Huus med Have i Haarup By, Todberg Sogn, stillet til Bortsalg ved 3 Auctioner, som afholdes Mandagen den 3die, 17de og 31te Mai førstkommende, hver Dags Formiddag Kl. 10. De 2de første Auctioner afholdes her paa Contoiret og 3die Auction i Huset, som agtes solgt. Hvilket herved bekjendtgjøres til Pantecreditorers og Liebhaveres Efterretning. – Rongss 2. Herredscontoir i Randers, den 13de Marts 1847. A. L. Reiersen.
Aarhuus Stifts-Tidende, 1847-03-20
Onsdagen den 24de Marts førstkommende, Eftermiddag Kl. 3, lader Gaardmand Peder Jensen i Nederfløistrup. formedelst Bortflytning, ved offentlig Auction bortsælge nogle Køer, Avlsredskaber, Ind- og Udbo, en Kakkelovn, m. m., Alt efter de Conditioner, som bekjendtgjøres ved Auctionen, hvor Lysthavende indbydes at møde. Hads og Ring Herreders Contoir, d. 12te Marts 1847. Rosenstand. Classelotterisedler,
Aarhuus Stifts-Tidende, 1847-03-20
til 2den Classes Trækning den 29de Marts førstk., kunne daglig indtil Trækningsdagen blive fornyede og Kjøbe lodder i hele, halve, fjerde og ottendedele erholdes a 5 3 et heelt Lod hos A Hansen, Vestergade Nr. 625.
Aarhuus Stifts-Tidende, 1847-03-20
Trykt i Aarhuus Stiftsbogtrykkeri. Da vi have bragt i Erfaring at der i Anledning af hvad der blev vedtaget ved Mødet i Spørring. Kroe den 28de Januar, om at indsamle Bidrag til et Erkjendtligheds-Beviis for nogle Stænderdeputerede, sandsynligviis vil indkomme en større Sum end man havde gjort Regning paa, og især da der fra nogle Sogne ere fremkomne Forslag om en større Udvidelse af den paatænkte Virksomhed, saa finder den valgte Bestyrelses=Comitee sig ikke competent til ene at afgjøre Sagen. Vi indbyde derfor, saavel de Mænd, der velvilligen have paataget sig Jndsamlingen, som enhver anden Bidragydende, som føler Jnteresse for Sagen, til et Møde i Spørring Kroe, Torsdagen den 8de April, Formiddag Kl. 10 for at tage Beslutning angaaende Pengenes Anvendelse. Bestyrelses-Comiteen.
Aarhuus Stifts-Tidende, 1847-03-20
En Examinatus juris, der kan tilveiebringe paalidelige Attester for sin Duelighed og Retskaffenhed, og som skriver en god Haandskrivt, kan til 1ste April d. A. erholde Ansættelse som Contoirist paa Herredscontoiret i Veile. De herpaa Reflecterende ville enten personligen eller i portofrie Breve henvende sig til bemeldte Contoir. Hvide franske Broderier, et stort og brillant Udvalg, ægte Silke-Blonder & Kniplinger, ere arriverede i Undertegnedes Industri og Mode-Magazin. Aarhus, 12te Marts 1847. M. Levin Urte- og Blomsterfrø.
Aarhuus Stifts-Tidende, 1847-03-20
Da jeg er forsynet med et stort Qvantum af alle Sorter frisk og ægte Urte- og Blomsterfrø, samt en smuk Samling af de nyeste dobb. Georginer, samt Frugttræer og Aspargesplanter, m.m., til billige Priser, kunne disse bekommes dette Aar hos mig, og hvorover Priiscouranter kunne erholdes gratis. Knudsens Minde ved Veile Vesterport, den 20de Marts 1847. A. Nielsen, Gartner.
Aarhuus Stifts-Tidende, 1847-03-20
Klöverfrö.
Aarhuus Stifts-Tidende, 1847-03-20
Til Efterretning for de af vore ærede Kunder som alt have gjort Bestilling hos os paa Klöverfrösaavelsom for dem der i dette Foraar maatte beære os med Ordre, tjener, at vort nye Frø vil arrivere hertil den 28de dennes, og at samme saaledes fra den Tid af er til behagelig Disposition. Aarhus, den 10de Marts 1847. Röse & Gerdes. Mocca-Case, saavelsom Java, Portorico og Brasil. Casse, anbefales i Partier og mindre Dele af Röse & Gerdes.
Aarhuus Stifts-Tidende, 1847-03-20
Christiansfeldter Formelys, prima Qvalitet, og et Parti Spedelys, ere til billig Priis at faae hos Röse & Gerdes. Nye Cathrineblommen. og franske Svedsker, i Kiste- og Fadeviis, faaes meget billige hos Röse & Gerdes.
Aarhuus Stifts-Tidende, 1847-03-20
Hos Undertegnede i Mollesten kan faaes gode tidligmodne Kartofler til Lægning. J. Schjødt.
Aarhuus Stifts-Tidende, 1847-03-20
Fra förstkommende Mandag d. 22de udsælges et stort Parti Mousselin de taine og andre Kjoletøier, samt flere Artikler hos N. 8 M. Lazarus.
Aarhuus Stifts-Tidende, 1847-03-20
Trende Pianoforter, nemlig et 6 Octavs af Marschalle, et Do. Engelsk, samt et ældre 5 1/2 Octavs, kunne faaes tilkjöbs foren billig Priis. Musiklærer Møller anviser. Et a to Værelser med Udgang til det Frie eller til en Have ved Søsiden, ønskes tilleie til 1ste April. Man ville behage at aflevere billet mrk. X. til Handelsbetjent Mohr hos Hr. Kjøbmand Leth. Skipper P. W. Jensen bliver færdig at afgaae til Aalborg førstkommende Tirsdag d. 23de Marts, og medtager Fragtgods.
Aarhuus Stifts-Tidende, 1847-03-20
En salvbeslagen Meerskums Pibe er fundet for en 3 Ugers Tid siden. Eieren kan, imod dette Avertissements Betaling, lade den afhente hos Huusmand Jens Sørensen i Sielle.
Aarhuus Stifts-Tidende, 1847-03-22
No 47. Marts. den 22. Mandagen. privilegeret Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-03-22
Nyheder fra Udlandet. Den russiske Hær i Kaukasus smelter som Sneen sammen meer og meer. Hvad der ikke ligger under for Krigsstrabadserne, vorder et Bytte for den ødelæggende Typhus, der uafladeligt hjemsøger Russerne. Tscherkesserne udføre det ene dristige Vovestykke efter det andet; Russerne ere intet Øieblik sikkre for Overfald, og Schamyl's Stridskræfter ere stærkere end nogensinde. Fyrst Woronzoff har forskrevet 50,000 Md. friske Tropper, med bemærkning, at hvis de ikke bevilges ham, maa han nedlægge sin Feltherrepost. Keiseren siges at ville til Sommeren selv begive sig til Kaukasus, for ved sin Nærværelse at give Krigen et større Eftertryk.
Aarhuus Stifts-Tidende, 1847-03-22
Londonneravisen "Times vil have Efterretning fra St. Petersborg, at Regjeringen havde faaet Underretning om alvorlige Uroligheder i flere af Rigets Provindser, uden dog at kunne angive noget Nærmere desangaaende.
Aarhuus Stifts-Tidende, 1847-03-22
Protestanternes Omvendelse i de østersøiske Provindser skrider saaledes frem, at allerede 17,000 Bønder ere traadte over til den græske Kirke. Da Høsten forrige Aar var slet og Bønderne lede Nød, lokkede man dem ved Løfter om, at de som traadte over til den græske Kirke, skulde fritages for Afgifter og skjænkes Friheden. Fruentimmerne blive dog fordetmeste ved deres Fædres Tro, og derved opstaae de sørgeligste Familieforhold.
Aarhuus Stifts-Tidende, 1847-03-22
Jfølge Beretninger fra Algier skal der være gjort et Forsøg paa at snigmyrde Abdel Kader, idet nogle Mænd af Stammen Halaf havde afskudt deres Flinter paa ham en Morgenstund, da han forrettede sin Bøn ved Jndgangen til sit Telt. To af Kuglerne streifede ham; men Gierningsmændene bleve grebne og levende brændte.
Aarhuus Stifts-Tidende, 1847-03-22
Den carlistiske Bevægelse i Catalonien skildres som meget betydelig. Hvor Jnsurgenterne trænge frem, bemægtige de sig de offentlige Kasser, og de kgl. Oppebørselsbetjente, som falde i deres Hander, blive uden Omstændigheder skudte.
Aarhuus Stifts-Tidende, 1847-03-22
Paa Børsen i London tales meget og slemme Uenigheder imellem Dronning Jsabella og hendes Gemal, ja man vilde endog vide, at Dronningen havde fattet det Forsæt, at andrage hos Paven og Ophævelse af det saa nyligt sluttede Ægteskab. Privatbreve, fra Madrid fortælle, at Hs. M. Dronning Jsabella har fattet en heftig Lidenskab for en ung Marseillaner.
Aarhuus Stifts-Tidende, 1847-03-22
De paa Børserne i Paris og London udspredte Rygter, at den russiske Regjering havde ifinde at forbyde Kornudførselen, erklærer nu Finantsministeriet at være aldeles ugrundede, men at tvertimod Korn-Udførselen af Rigets Havne paa alle mulige Maader vil blive befordret.
Aarhuus Stifts-Tidende, 1847-03-22
Den brittiske Regjering har anordnet en almindelig Faste- og Bededag for England og Jrland, for at anraabe Gud om Lindring i den herskende Nød Ved en stor Forsamling i London Tamern havde en Geistlig fra Belfast forsikkret, grundet paa Politiets Jndberetninger, at der nu var i Jrland død omtrent 50,000 Jndivider af Hungerdøden; og Hr. Latouche fra Dublin tilføiede, at 1,500,000 Personer befinde sig paa Randen af Hungerdødens Afgrund. Den franske Justitsminister Martin du Nord, hvis Sygdomsaarsag vi forhen have omtalt, er nu død.
Aarhuus Stifts-Tidende, 1847-03-22
Som hans Efterfølger nævnes Generalprocurator He bert, der især er bekjendt ved sit uforsonlige Had mod Jesuiterne, hvisaarsag han staaer paa en spændt Fod med den franske Geistlighed.
Aarhuus Stifts-Tidende, 1847-03-22
J de franske Kamre have Ministrene maattet høre ilde af de Deputerede for den slette Finantsforfatnings Skyld, hvori Frankrig befinder sig. Man paastod, at Regjeringen paa en uværdig Maade har gjort sig afhængig af de rige Børsherrer og overhovedet ikke holder godt Huus med Statens Penge. Finantsministeren har nægtet dette, uden dog at kunne nægte, at Underballancen er stegen fra 302 til 434 Millioner, og at den vil stige endnu høiere. Det synes, som Guizot, trods sin Seir i Kammeret, vil vorde offret Freden med England. Med den engelske Gesandt, Lord Normand, staaer han paa en saa fjendtlig Fod, at Denne aldeles ikke vil forhandle Noget med ham mere. Dronning Victoria skal selv, i en egenhændig Skrivelse til de Franskes Konge, have forlangt Guizots Afskedigelse. Thiers har altsaa dog endnu Haab om, atter at vorde Minister.